LAOAG CITY – Umabot ti lima a milyon, siyam a gasut a ribu a pisos ti balor ti binulbulto a shabu a nakumpiskar iti drug buy bust operation nga insayangkat dagiti kameng ti Phil National Police ditoy syudad ti Laoag.
Rumrummuar a daytoy pay laeng ti kadakkelan a volume ti shabu a nakumpiskar iti balligi nga operasyon dagiti otoridad kontra iti illegal a droga ditoy Ilocos Norte.
Iti agdama, addan iti kustodyar ti PNP Laoag dagiti tallo a natiliw a suspek a da Darren de la Cruz, agtawen ti 21, taga Brgy Utol, Bangui, Ilocos Norte, Maricris Calara, live-in ni Darren, agtawen ti 22 ken taga probinsya ti Bulacan ken ti kasinsin ni Darren a ni Elmer de la Cruz, agtawen ti 38 ken taga Ballesteros, Cagayan.
Naammoan a kagapgapo laeng dagiti suspek idiay Manila ken kasangsangpet da iti pagtartarusan da nga apartment iti Brgy 13 ditoy syudad ti Laoag iti panangisayangkat dagiti otoridad ti buy bust operation itay parbangon.
Immun-una ngem iti daytoy, inannugot ti ub-ubing a de la Cruz nga ammo da a maipawil nga agas ti mapan da al-alaen idiay Baclaran, Pasay City ngem saan da nga am-ammo dagiti mangbilbilin kadakuada.
ilo_Latn ilo_Latn ilo_Latn ilo_Latn ilo_Latn